
I n f o r m á c i a

Výboru Národnej rady Slovenskej republiky pre financie a rozpočet o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k pripravovanej konsolidácii verejných financií (tlač 1285)
___________________________________________________________________________

Výbor Národnej rady Slovenskej republiky pre financie a rozpočet ako gestorský výbor k návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k pripravovanej konsolidácii verejných financií (tlač 1285) podáva Národnej rade Slovenskej republiky túto informáciu. 

Predseda Národnej rady Slovenskej republiky svojím rozhodnutím č. 1355 z 15. apríla 2026 pridelil návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k pripravovanej konsolidácii verejných financií (tlač 1285) na prerokovanie Výboru Národnej rady Slovenskej republiky pre financie a rozpočet aj ako gestorskému výboru. 

	Výbor Národnej rady Slovenskej republiky pre financie a rozpočet neprijal uznesenie, nakoľko návrh uznesenia nezískal súhlas nadpolovičnej väčšiny prítomných poslancov podľa čl. 84 ods. 2 Ústavy Slovenskej republiky a  § 52 ods. 4  zákona NR SR č. 350/1996 Z.  z.   o rokovacom poriadku Národnej rady Slovenskej republiky v znení neskorších predpisov.  
	Z  celkového počtu 12 poslancov Výboru Národnej rady Slovenskej republiky pre financie a rozpočet bolo prítomných 7 poslancov. Za návrh predneseného uznesenia hlasovali 2 poslanci, 4 poslanci  hlasovali proti a 1 poslanec sa hlasovania zdržal. 

	Prílohou tejto informácie je návrh na uznesenie Národnej rady Slovenskej republiky v znení predloženého návrhu poslancov.



Bratislava, 19.  mája 2026





Ján Blcháč, v. r.                                                                                                                                                                        
         predseda 
Výbor NR SR pre financie a rozpočet

N á v r h

UZNESENIE 
NÁRODNEJ RADY SLOVENSKEJ REPUBLIKY

z .............. 2026

[bookmark: _Hlk207788263][bookmark: _Hlk207805998]k pripravovanej konsolidácii verejných financií
Národná rada Slovenskej republiky 
A) so znepokojením vníma drastické dopady doterajších konsolidačných opatrení na obyvateľov Slovenskej republiky, rodiny s deťmi a podnikateľské prostredie, pričom sa tieto opatrenia v primeranej miere nedotkli ekonomicky najsilnejších subjektov,
B) vyzýva Ministerstvo financií Slovenskej republiky, aby
1. pripravilo návrh konsolidácie verejných financií založený na prorastových ekonomických opatreniach, vrátane spravodlivého zdanenia subjektov dosahujúcich nadmerné zisky, najmä v oblasti hazardu, obranného priemyslu a spracovania ruskej ropy a na zvyšovaní efektívnosti verejného obstarávania,
2. zabezpečilo, aby konsolidačné opatrenia neprimerane nezaťažovali obyvateľov Slovenskej republiky a neviedli k ďalšiemu zhoršovaniu ich ekonomickej a sociálnej situácie,
3. zabezpečilo transparentnú a včasnú komunikáciu pripravovaných konsolidačných opatrení s cieľom umožniť odbornú aj verejnú diskusiu,
C) žiada vládu Slovenskej republiky, aby predkladala návrhy právnych predpisov týkajúcich sa konsolidácie verejných financií v riadnom legislatívnom procese, keďže potreba konsolidácie je dlhodobo známa a neodôvodňuje použitie skráteného legislatívneho konania,
D) vyzýva Ministerstvo hospodárstva Slovenskej republiky, aby do  5 dní od schválenia tohto uznesenia doručilo Národnej rade Slovenskej republiky súbor konkrétnych prorastových opatrení zameraných na podporu hospodárskeho rastu Slovenskej republiky.
